Çittoa

Çìttoa (primma do XIX sec. çìttara"Ra çittara zeneize", 1635, dita ascì chitâra a partî da-a fin do '700Pariæ che verso a fin do sec. XVIII a paola "çittoa" a segge cheita in dezœuvio e o terme "chitara" o l'agge sostitoia pigiando à indicâ tanto questa che-a chitara spagnolla (questo tanto in lengoa zeneize che in lengoa ingreize, amia l'Enc. Britannica).) strumento a corde peçigæ c'o remonta a-o Medioevo e o l'ebbe o so momento de mao difuxon into XVII sec.

A g'ha 'na cascia armonnica da-a forma rionda comme 'n pei, co-o fondo ciatto, ciu erta verso o mannego assotigiandose verso o bordo infeiô. E fasce en in pitin inclinæ verso l'interno, de mainea che-o fondo o l'è 'n pó ciu picin che-a taoa. E corde en de metallo e son peçigæ co-e die ò co-in plettro. O mannego o l'é provisto de tastea e tasti fisci de metallo. A bocca a l'è trafoâ comme 'n rozon, o cavigê o l'è soventi ornao co-îna testa scorpia de donna ò d'animâ.

E corde en disposte in cobbie d'unizzoni diti "cói". O scagnetto o no l'è incolao a-a cascia ma o l'è tegnuo fermo da-e corde, ch'en atacæ a-o bordo infeiô.

E çittoe varrian pe dimenscion e nummero de corde. Gh'è a çittoa a quattro cói, a çittoa tenôa a 6 cói, pe arivâ a-i arçiçittoe (ò çitoin, ò çittoe tiorbæ) a quatorze cói, sette unizzoni e sette senci ch'en attacæ a 'na prolonga do mannego e passan fœua da-a tastea, pe 'n totâ de 21 corde.

O sunao de çittoa o l'è dito çitoista ò çitoao, chi a fabbrica invece o l'è dito chitarâ.

A cetara corsa e a chitara portogheize pœuan ese conscideræ discendente dirette da çittoa.

 Notte 

 Galeria 

 Atri progetti 

 Conligamenti esterni 
 The lute society

Categorîa:strumenti muxicæ